《秦题游洋张明府流香亭时以荐章数下涉秋月马》
宋代·林光朝

封题青李数绯桃，处分园林意自豪。
旋出篇章陪乐府，更凭花木续离骚。
酴醿架下提春榼，檐卜林中滴夜槽。
却是秋风生马耳，未应老大笑牛刀。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。